Undertaker vandt sin første Royal Rumble, da han eliminerede [[Shawn Michaels]] til sidst, hvor Michaels prøvede en Sweet Chin Music, og Undertaker dukkede sig og smed ham over det øverste af ringen. Han blev den første, der kom ind som nr. 30 og vandt. Derefter besluttede Undertaker, at han ville møde [[Dave Batista|Batista]] ved [[WrestleMania]] 23 om Batistas World Heavyweight Championship. Undertaker vandt og fik dermed sit første World Heavyweight Championship ti år efter, at han havde vundet WWE Championship over [[Sid Eudy|Sycho Sid]] ved [[WrestleMania]] 13, og hans rekord lød derpå på 15-0. I den næste episode af ''SmackDown!'' forlangte Batista en Last Man Standing match ved Backlash. Kampen endte uafgjort, da Batista lavede en spear på Undertaker ud over indgangsscenen, så nogle stålstøtter faldt ned over dem begge. Det uafgjorte resultat betød, at Undertaker beholdt titlen.
Levende_personer